جمہوریہ فلورنس

جمہوریہ فلورنس (  )، جسے سرکاری طور پر فلورنٹائن ریپبلک ( کہا جاتا ہے،), تلفظ، ری پبلیکا فیورینٹینا ایک قرون وسطی اور ابتدائی جدید دور کی ریاست تھی جس کا مرکز تسکانی، اٹلی میں اٹلی کا شہر فلورنس تھا۔  جمہوریہ کا آغاز سنہ 1115ء میں ہوا، جب فلورنس کے لوگوں نے تسکانی کی مٹیلڈا کی موت کے بعد تسکانی کے مارگریویٹوں کے خلاف بغاوت کردی، جو فلورنس سمیت وسیع علاقے کو کنٹرول کرتے تھے۔ فلورنٹائن کے لوگوں نے اس کے جانشین کی جگہ ایک کمیون تشکیل دیا۔  جمہوریہ پر ایک کونسل کی حکومت تھی جسے سائنوریا آف فلورنس کہا جاتا تھا۔ سائنوریا کا انتخاب گونفالونئیر  کرتا تھا۔ (شہر کا ٹائٹلر حکمران)، جسے فلورنٹائن گلڈ کے ارکان ہر دو ماہ بعد منتخب کرتے تھے۔

جمہوریہ کی تاریخ کے دوران، فلورنس یورپ کی ایک اہم ثقافتی، اقتصادی اور سیاسی قوت تھی۔ اس کا سکہ، فلورین، بڑے پیمانے پر لین دین کے لیے مغربی یورپ کا غالب تجارتی سکہ تھا اور پورے براعظم میں وسیع پیمانے پر نقل کیا جاتا تھا۔   ریپبلکن دور کے دوران، فلورنس نشاۃ ثانیہ کی جائے پیدائش بھی تھا، جسے یورپی ثقافتی، فنکارانہ، سیاسی اور اقتصادی "دوبارہ جنم" کا پرجوش دور سمجھا جاتا ہے۔ 

جمہوریہ کی مختلف دھڑوں کے خلاف بغاوتوں اور جوابی بغاوتوں کی تاریخ تھی۔ میڈیسی دھڑے نے کوسیمو ڈی میڈیسی کے زیر قیادت سنہ 1434ء میں شہر کی حکمرانی حاصل کی۔ میڈیسیوں نے فلورنس پر سنہ 1494ء تک کنٹرول رکھا۔ گیووانی دی میڈیسی Giovanni de' Medici، جو بعد میں پوپ لیو X بنا، نے سنہ 1512ء میں جمہوریہ کو دوبارہ فتح کیا۔

فلورنس نے سنہ 1527ء میں لیگ آف کوگناک کی جنگ کے دوران میڈیسی کی حاکمیت کو دوسری بار مسترد کر دیا۔ میڈیسی نے شہنشاہ چارلس پنجم کی مدد سے شہر کے 11 ماہ کے محاصرے کے بعد سنہ 1531ء میں اپنی حکمرانی دوبارہ بحال کی۔  پوپ کلیمنٹ ہفتم ، جو خود ایک میڈیسی تھا، نے اپنے رشتہ دار الیسینڈرو ڈی میڈیسی کو پہلا "ڈیوک آف دی فلورنٹین ریپبلک" مقرر کیا اور اس طرح جمہوریہ کو موروثی بادشاہت میں تبدیل کر دیا۔  

دوسرا ڈیوک، کوسیمو اول  نے فلورنٹائن کی ایک مضبوط بحریہ قائم کی اور سیانا کو فتح کرتے ہوئے اپنے علاقے کو وسعت دی۔ سنہ 1569ء میں، پوپ نے کوسیمو کو تسکانی کا پہلا گرینڈ ڈیوک قرار دیا۔ میڈیسیوں نے سنہ 1737ء تک تسکانی کی گرینڈ ڈچی پر حکومت کی۔

 حوالہ جات 

زمرہ:یورپ میں 1115ء کی تاسیسات
زمرہ:اطالیہ میں بارہویں صدی کی تاسیسات
زمرہ:1532ء کی یورپ میں تحلیلات
زمرہ:مسیحی ریاستیں
زمرہ:سابقہ جمہوریتیں
زمرہ:تاریخ فلورنس
زمرہ:تاریخ تسکانہ
زمرہ:خاندان میدیچی
زمرہ:1532ء میں تحلیل ہونے والی ریاستیں اور عملداریاں
زمرہ:1115ء میں قائم ہونے والے ممالک اور علاقے
زمرہ:دینی حکومت
زمرہ:اطالوی زبان بولنے والے ممالک اور علاقہ جات
زمرہ:اطالوی جزیرہ نما کے سابقہ ممالک
زمرہ:1589ء کی تحلیلات
زمرہ:یورپ کے سابقہ ممالک
زمرہ:اطالیہ کے جغرافیائی، تاریخی اور ثقافتی خطے
زمرہ:1569ء میں تحلیل ہونے والی ریاستیں اور عملداریاں